Diari Oficial de la Generalitat Valenciana


Sumari del DOGV 6112, del 29-09-2009 (2009/10980)

Informació pública de l'alternativa de Programa d'Actuació Integrada per al Desenvolupament Urbanístic de la Unitat d'Execució Núm. 16 de les normes subsidiàries de l'Eliana.
------------------------------------------------------------------------------------------------------------------------------------------------------------------------------

### Dades del document

Número de DOGV
:   6112

Data del DOGV
:   29-09-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/10293


Data del document
:   17-09-2009

Organisme emissor
:   Staff 89, SA

Tipus de document
:   Informació Pública

Descriptors 

:   * Eliana, l'
    * pla d'urbanisme
    * contracte administratiu

Informació pública de l'alternativa de Programa d'Actuació Integrada per al Desenvolupament Urbanístic de la Unitat d'Execució Núm. 16 de les normes subsidiàries de l'Eliana. [2009/10851]  
El Ple de l'Ajuntament de l'Eliana, en sessió celebrada el dia 14 de maig de 2009, va acordar l'inici del procediment per al desenvolupament, per gestió indirecta, del Programa d'Actuació Integrada de la Unitat d'Execució Núm. 16 de les normes subsidiàries de l'Eliana i va aprovar les bases particulars que regiran el concurs per a la selecció d'agent urbanitzador, per gestió indirecta, del programa d'actuació integrada per al desenvolupament de l'esmentada unitat d'execució, les quals van ser publicades en el Diari Oficial de la Comunitat Valenciana número 6039, de 19 de juny de 2009.  
La mercantil Staff 89, SA, amb domicili a València, carrer de Quart, núm. 104, planta 4a, porta 6, a l'empara del que preveu la Llei 16/2005, de 30 de desembre, Urbanística Valenciana (LUV) i el Decret 67/2006, de 12 de maig, del Consell de la Generalitat Valenciana, pel qual s'aprova el Reglament d'Ordenació i Gestió Territorial i Urbanística (ROGTU), ha formulat una alternativa tècnica de programa d'actuació integrada per a l'àmbit citat.  
La mercantil Staff 89, SA, en qualitat d'aspirant a agent urbanitzador de l'esmentat programa d'actuació integrada, comunica, a través d'este anunci, que exposarà al públic una alternativa tècnica constituïda per la memòria justificativa i el preceptiu projecte d'urbanització; el planejament que establix l'ordenació detallada de l'àmbit que es desenvoluparà és el previst en les normes subsidiàries de l'Eliana.  
L'esmentada alternativa tècnica ha sigut protocol·litzada en la notaria de Carmen Küster Santa-Cruz, sítia al carrer del General Pastor 19, 1a, 46341 l'Eliana, i s'ha depositat una còpia d'esta en l'Ajuntament de l'Eliana, siti a la plaça del País Valencià, núm. 3 de dit municipi.  
En aplicació del que establix l'article 134 de la LUV, en relació amb l'article 293 del ROGTU, és procedent sotmetre el mencionat programa amb tota la documentació annexa a informació pública, per un termini d'un mes des de la publicació de l'anunci en el Diari Oficial de la Comunitat Valenciana. Durant el dit termini, la referida documentació, així com l'expedient administratiu, podran ser consultats, es podrà sol·licitar còpia o exhibició de l'acta de protocol·lització dels documents esmentats i presentar-hi al·legacions o suggeriments en l'esmentada notaria (tel. 615 994 313) o bé, en la Secretaria de l'Ajuntament de l'Eliana (tel. 420 258 391).  
València, 17 de setembre de 2009.- El representant: Juan Ferrerons Hueso.